Cuneiform Tablet CTMMA 1 74 (MMA 66.245.4)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma a-šùr-DUG-ma i-na 40 ma-na AN.NA pá-ni-im ú 20 ku-ta-ni ša šé-pì-a 12 ma-na AN.NA mu-ṭá-e ú-ṣa-ḫe-er 1 ma-na AN.NA da-ta-am É kà-ri-im ú-ṣa-ḫe-er i-na 60 ku-ta-ni ša šé-ep e-na-be-lim 30 ku-ta-nu mì-iš-lu-ú-a 1.5 ku-ta-nim ni-is-ḫa-tum 3 ku-ta-nu 10-tum iš-té-en ša É kà-ri-im ší-tí TÚG.ḪI.A 25.5 ku-ta-nim ŠÀ.BA 21 ku-ta-ni a-na dan-a-šùr DUMU ku-zu-za-ri-im ta-dí-in 4.5 ku-ta-nim i li-bi₄-kà 1 TÚG me-tum 5 a-na É kà-ri-im a-dí-in ší-tí TÚG.ḪI.A 5.5 ku-ta-nim 1 ma-na 6 GÍN KÙ.BABBAR ší-im-šu-nu ší-im AN.NA 4 ma-na 5 ma-na KÙ.BABBAR LÁ 6 GÍN a-na e-na-be-lim a-dí-in